
Αρ. Φύλλου 157 


7 Ιουλίου 2000 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

170. Τροποποίηση Π.Δ. υπ’ αριθμ. 98/1999 «Διάρκεια 
φοίτησης στο Τμήμα Πτυχιούχων Ανωτάτων Σχο¬ 


λών ΠΑΤΕΣ/ΣΕΛΕΤΕ από το ακαδημαϊκό έτος 

1999-2000» (ΑΊ 08). 1 

171. Τροποποίηση του Π.Δ. 380/1996 « Οργανισμός 
Σχολής Εθνικής Ασφάλειας» (Α' 251). 2 


ΑΠΟΦΑΣΕΙΣ 

Έγκριση του Πρακτικού της 7ης Συνόδου της Μικτής 
Επιτροπής επιστημονικής και τεχνολογικής συνερ¬ 
γασίας Ελλάδος - Ισπανίας. 3 

α) Μείωση των βασικών επιτοκίων της Τράπεζας της 
Ελλάδος, β) Κατάργηση του δεύτερου κλιμακίου 
της πάγιας διευκόλυνσης αποδοχής καταθέσεων 
των πιστωτικών ιδρυμάτων από την Τράπεζα της 
Ελλάδος. 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 170 
Τροποποίηση Π.Δ. υπ’ αριθμ. 98/1999 «Διάρκεια φοίτη¬ 
σης στο Τμήμα Πτυχιούχων Ανωτάτων Σχολών ΠΑ¬ 
ΤΕΣ/ΣΕΛΕΤΕ από το ακαδημαϊκό έτος 1999-2000» (Α' 
108). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 (παρ. Ια και 3) του Ν.Δ. 
789/70 (Α' 293) «Περί οργανώσεως και λειτουργίας της 
ΣΕΛΕΤΕ». 

2. Τις διατάξεις του άρθρου 29 Ατού Ν. 1558/1985 και 
του άρθρου 27 του Ν. 2081/1992 (Α' 154), όπως αντικα- 
ταστάθηκαν με το άρθρο 1 παρ. 2 του Ν. 2469/1997 (Α' 
38). 

3. Τις διατάξεις της αριθμ. 1039386/441/Α0006/21-4- 
2000 απόφασης του Πρωθυπουργού και του Υπουργού 
Οικονομικών «Ανάθεση αρμοδιοτήτων του Υπουργού Οι¬ 
κονομικών στους Υφυπουργούς Οικονομικών» (Β' 571). 


4. Την υπ’ αριθμ. ΣΤ5/25/26.4.2000 (Β' 582) κοινή από¬ 
φαση του Πρωθυπουργού καιτου Υπουργού Εθνικής Παι¬ 
δείας και Θρησκευμάτων «Ορισμός αρμοδιοτήτων Υφυ¬ 
πουργού του Υπουργείου Εθνικής Παιδείας και Θρησκευ¬ 
μάτων». 

5. Την υπ’ αριθμ. 16/3.12.99 (θέμα 7) εισήγηση τονΔ.Σ. 
της ΣΕΛΕΤΕ 

6. Το γεγονός ότι από τις διατάξεις του παρόντος Προ¬ 
εδρικού Διατάγματος δεν προκαλείται δαπάνη σε βάρος 
του Κρατικού Προϋπολογισμού. 

7. Τις αριθμ. 164/2000 και 245/2000 γνωμοδοτήσεις του 
Συμβουλίου της Επικράτειας, μετά από πρόταση των Υ¬ 
φυπουργών Εθνικής Παιδείας και Θρησκευμάτων και Οι¬ 
κονομικών, αποφασίζουμε: 

Άρθρο μόνο 

1. Στο Π.Δ. 98/1999 (Α' 108) και μετά τη λέξη αποφασί¬ 
ζουμε προστίθεται ως τίτλος η φράση «Άρθρο 1». 

2. Η παράγραφος 3 του άρθρου 1 του Π.Δ. 98/1999 (Α' 
108), όπως διαμορφώθηκε με την προηγούμενη παρά¬ 
γραφο του παρόντος αντικαθίσταται ως εξής: 

«3. Οι εγγραφέντες στην ΠΑΤΕΣ/ΣΕΛΕΤΕ μέχρι και το 
ακαδημαϊκό έτος 1998-1999, οι οποίοι δεν ολοκλήρω¬ 
σαν τη φοίτηση τους και δεν έχουν διαγράφει από τη 
σχολή, προκειμένου να ολοκληρώσουν τη φοίτησή 
τους, υποχρεούνται στην παρακολούθηση και εξέταση 
αποκλειστικά και μόνο των μαθημάτων που έχουν απο- 
μείνει από την εφαρμογή του προϊσχύσαντος προγράμ¬ 
ματος, όπως διδάσκονται αυτά σύμφωνα με το νέο πρό¬ 
γραμμα. 

Σπουδαστές που ολοκλήρωσαν τη φοίτησή τους αλλά 
δεν έχουν εξεταστεί σε ορισμένα μαθήματα ή έχουν απο- 
τύχει σε αυτά, υποχρεούνται να εξεταστούν μόνο στα συ¬ 
γκεκριμένα μαθήματα, κατά τα ανωτέρω». 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 30 Ιουνίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 
ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΦΙΛΙΠΠΟΣ ΠΕΤΣΑΛΝΙΚΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 171 
Τροποποίηση του Π.Δ. 380/1996 « Οργανισμός Σχολής 
Εθνικής Ασφάλειας» (Α' 251). 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 5 παρ. 4 του Ν. 2226/1994 
«Εισαγωγή, εκπαίδευση και μετεκπαίδευση στις Σχολές 
της Αστυνομικής Ακαδημίας και στο Τμήμα Ανθυποπυρα- 
γώντης Πυροσβεστικής Ακαδημίας και άλλες διατάξεις» 
(Α'-122). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α'- 137), το οποίο 
προστέθηκε με το άρθρο 27του Ν. 2081/1992 (Α'-154) και 
αντικαταστάθηκε με το άρθρο 1 του Ν.2469/1997 (Α'- 38). 

3. Την υπ’ αριθ. 1039386/441/Α-0006 από 21-4-2000 α¬ 
πόφαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (Β'- 571). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την υπ’αριθ. 230/2000γνωμοδότηοητουΣυμβουλίουτης 
Επικράτειας, ύστερα από πρόταση του Υπουργού Δημόσιας 
Τάξης και του Υφυπουργού Οικονομικών, αποφασίζουμε: 

Άρθρο 1. 

1. Η παράγραφος 2 του άρθρου 18 του π.δ. 380/1996 
(Α'- 251), αντικαθίσταται ως εζής : 

«2. Η επιλογή των σπουδαστώνπου προέρχονται από το 
προσωπικό της Ελληνικής Αστυνομίας (αξιωματικοί ή πο¬ 
λιτικοί υπάλληλοι) γίνεται από τριμελή επιτροπή, αποτε- 
λούμενη από τον Προϊστάμενο του Κλάδου Διοικητικού 
και τους Διευθυντές των Διευθύνσεων Προσωπικού και 
Κρατικής Ασφάλειας του Αρχηγείου της Ελληνικής Αστυ¬ 
νομίας, ο ανώτερος ή αρχαιότερος των οποίων εκτελεί 
χρέη προέδρου». 

2. Στο άρθρο 18 του π.δ. 380/1996 προστίθεται παρά¬ 
γραφος 4, ως εξής: 

«4. Σε περίπτωση που περισσότεροι αξιωματικοίτης Ελ¬ 
ληνικής Αστυνομίας της ίδιας οργανικής μονάδας επιπέ¬ 
δου Τμήματος επιλέγονται για εισαγωγή στη Σχολή, η ε¬ 
πιτροπή επιλογής μπορεί, λαμβάνοντας υπόψη τις υπη¬ 
ρεσιακές ανάγκες, το βαθμό και την αρχαιότητα των 
υποψηφίων, να αποφασίζει ότι ορισμένοι απ’ αυτούς θα 
κληθούν να φοιτήσουν στην επόμενη εκπαιδευτική σειρά, 
χωρίς να απαιτείται η υποβολή νέας αίτησης». 

Άρθρο 2. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 30 Ιουνίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΔΡΥΣ ΜΙΧΑΛΗΣ ΧΡΥΣΟΧΟΪΔΗΣ 


ΑΠΟΦΑΣΕΙΣ 

Αριθμ.: Φ.0544/2/ΑΣ 44/Μ. 5077 (3) 

Έγκριση του Πρακτικού της 7ης Συνόδου της Μικτής Επι¬ 
τροπής επιστημονικής και τεχνολογικής συνεργασίας 
Ελλάδος - Ισπανίας», Αθήνα, 14 Δεκεμβρίου 1999 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΕΘΝΙΚΗΣ ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντες υπ’ όψη τις διατάξεις : 

1 -της Συμφωνίας πλαισίου συνεργασίας καιτης Ειδικής 
Συμφωνίας επιστημονικής και τεχνολογικής συνεργασίας 
μεταξύ της Ελληνικής Κυβερνήσεως και του Βασιλείου 
της Ισπανίας που υπογράφηκε στη Μαδρίτη στις 
8.12.1972 και κυρώθηκε με τον υπ’ αριθ. 366/1976 Νόμο 
που δημοσιεύθηκε στο υπ’ αριθ. 160 Φύλλο της Εφημερί- 
δος της Κυβερνήσεως τεύχος Α' της 25.6.1976. 

2- του περιεχομένου του υπό έγκριση Πρακτικού, απο¬ 
φασίζουμε: 

Εγκρίνουμε ως έχει και στο σύνολο του το Πρακτικό της 
7ης Συνόδου της Μικτής Επιτροπής επιστημονικής και τε¬ 
χνολογικής συνεργασίας Ελλάδος -Ισπανίας που υπο- 
γράφηκε στην Αθήνα στις 14.12.1999 του οποίου το κεί¬ 
μενο σε πρωτότυπο στην ελληνική γλώσσα έχει ως εξής: 

Αθήνα, 27 Ιουνίου 2000 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΔΡΕΟΥ Γ. ΠΑΠΑΝΤΩΝΙΟΥ 

ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ 


ΠΡΑΚΤΙΚΑ ΤΗΣ 7ης ΣΥΝΟΔΟΥ 
ΤΗΣ ΜΙΚΤΗΣ ΕΠΙΤΡΟΠΗΣ ΕΠΙΣΤΗΜΟΝΙΚΗΣ ΚΑΙ 
ΤΕΧΝΟΛΟΓΙΚΗΣ ΣΥΝΕΡΓΑΣΙΑΣ 
ΕΛΛΑΔΑΣ - ΙΣΠΑΝΙΑΣ 

Στη βάση της Συμφωνίας Επιστημονικής και Τεχνολογι¬ 
κής Συνεργασίας μεταξύ της Ελλάδας και της Ισπανίας 
που υπεγράφη στις 8 Δεκεμβρίου 1972, πραγματοποιή¬ 
θηκε η 7η Σύνοδος της Μικτής Ελληνο - Ισπανικής Ε&Τ Ε¬ 
πιτροπής στην Αθήνα στις 14 Δεκεμβρίου 1999, προκει- 
μένου να καθορίσει το Πρόγραμμα Εργασίας για την πε¬ 
ρίοδο Ιανουάριου 2000 - Δεκεμβρίου 2001. 

Επικεφαλής της Ελληνικής Αντιπροσωπείας ήταν ο κα¬ 
θηγητής κος Αθανάσιος Τσαυτάρης, Γενικός Γραμματέ- 
ας Έρευνας και Τεχνολογίας του Υπουργείου Ανάπτυξης. 

Επικεφαλής της Ισπανικής Αντιπροσωπείας ήταν ο κος 
ύυαπ ΜαπυθΙ δαίαε, Γ ενικός Διευθυντής του Τομέα Διεθνών 
Επιστημονικών Σχέσεων του Υπουργείου Εξωτερικών. 

Τα μέλη των δύο αντιπροσωπειών αναφέρονται στο Πα¬ 
ράρτημα I του Πρωτοκόλλου. 

Η συνάντηση της Μικτής Επιτροπής διεξήχθη σύμφωνα 
με το παρακάτω πρόγραμμα: 

I. Ενημέρωση πάνω στη τρέχουσα κατάσταση των εθνι¬ 
κών συστημάτων Ε&Τ των δύο χωρών. 

II. Ανασκόπηση της πορείας υλοποίησης του προγράμ¬ 
ματος Εργασίας που υιοθετήθηκε κατάτηνδη Σύνοδο της 
Μικτής Επιτροπής. 

III. Έγκριση του Προγράμματος Εργασίας Επιστημονι- 

κής και Τεχνολογικής Συνεργασίας για την περίοδο Ια¬ 
νουάριος 2000 - Δεκέμβριος 2001. 

IV. Ημερομηνία και τόπος διεξαγωγής της 8ης Συνόδου 
της Μικτής Επιτροπής. 

I. Ενημέρωση πάνω στη τρέχουσα κατάσταση των εθνι¬ 
κών συστημάτων Ε&Ττων δύο χωρών. 

Οι επικεφαλής των δύο αντιπροσωπειών παρουσίασαν 
στοιχεία σχετικά με τα εθνικά συστήματα Έρευνας και Τε- 
χνολογίας στις χώρες τους. 

Οι δύο πλευρές εξέφρασαν την ικανοποίησή τους για 
την συνεργασία μεταξύ των ερευνητών των δύο χωρών 
στο πλαίσιο του Προγράμματος Διακρατικής Συνεργα¬ 
σίας καθώς και στα διεθνή και ευρωπαϊκά προγράμματα 
Ε&Τ όπως 0Ο5Τ, ΕΕΙΒΕΚΑ και Πρόγραμμα Πλαίσιο. 

II. Ανασκόπηση της πορείας υλοποίησης του προγράμ¬ 
ματος Εργασίας που υιοθετήθηκε κατά την 6η Σύνοδο της 
Μικτής Επιτροπής. 

Η Μικτή Επιτροπή διεπίστωσε ότι την περίοδο 1997 - 
1999 οι σχέσεις των δύο χωρών στην επιστήμη και τεχνο¬ 
λογία διευρύνθηκαν και ενισχύθηκαν. 

Τα 26 έργα που εγκρίθηκαν στο προηγούμενο Πρωτό¬ 
κολλο αποτελούν μια ισχυρή βάση για την προώθηση της 
συνεργασίας. Για 14 από αυτά η ολοκλήρωσή τους παρα- 
τάθηκε μέχρι το τέλος του 1999 και τις αρχές του 2000, ε- 
ξαιτίας της καθυστέρησης στην επίσημη έναρξη ισχύος 
του Πρωτοκόλλου. Εννέα τελικές εκθέσεις έχουν υπο¬ 
βληθεί στη ΓΓΕΤ. Οι δυο πλευρές επισήμαναν ότι στο πλαί¬ 
σιο των παραπάνω έργων έχει υλοποιηθεί κοινή ερευνητι¬ 
κή εργασία και επιστημονικές ανταλλαγές (Παράρτημα II). 

III. Έγκριση του Προγράμματος Εργασίας Επιστημονι¬ 
κής και Τεχνολογικής Συνεργασίας για την περίοδο Ια¬ 
νουάριος 2000 - Δεκέμβριος 2001. 

1. Εγκεκριμένα έργα 

Οι δυο πλευρές προτίθενται να επικεντρωθούν στη συ¬ 
νεργασία μέσω ερευνητικών έργων που αποσκοπούν σε 
συγκεκριμένα αποτελέσματα με δυνατότητα χρησιμοποί- 
ησήςτους στην μεταφορά τεχνολογίας καιτηνπαραγωγή. 

Οι δύο πλευρές προέβησαν σε προκήρυξη έργων τον Ι¬ 
ούνιο του 1999. 75 προτάσεις υποβλήθηκαν στην Ισπανι¬ 
κή πλευρά και 73 προτάσεις στην Ελληνική. Από αυτές 70 
ήταν κοινές προτάσεις που υποβλήθηκαν και στα δύο μέ- 
ρη. 

Οι προτάσεις που υποβλήθηκαν στους αρμόδιους φο¬ 
ρείς αξιολογήθηκαν από κριτές και στις δύο χώρες. Η Μι¬ 
κτή Επιτροπή, με βάση την επιστημονική τους αξία και τις 
εθνικές προτεραιότητες επέλεξε και ενέκρινε τα έργα 
που εμφανίζονται στο Παράρτημα III. 

2. Διοικητικοί όροι της Συνεργασίας 

Οι επιστήμονες της αποστέλλουσας χώρα θα πρέπει να 
ενημερώνουν τη φιλοξενούσα χώρα τουλάχιστον, 4 ε¬ 
βδομάδες πριν από την προγραμματισμένη επίσκεψή 
τους, δίνοντας τα παρακάτω στοιχεία: όνομα και φορέα 
των επιστημόνων επισκεπτών, τίτλο του έργου, ημερομη¬ 
νίες άφιξης και αναχώρησης. 

Η διαχείριση των διακρατικών έργων που εγκρίθηκαν 
στο παρόν Πρωτόκολλο και όλες οι διαδικασίες που συν¬ 
δέονται με την υλοποίησή τους ανατίθενται από την Ελ¬ 
ληνική πλευρά στους Ελληνικούς φορείς που συμμετέ¬ 
χουν σε αυτά. Σε περίπτωση δυσχερειών στη διαδικασία 
αυτή η Ελληνική πλευρά διατηρείτο δικαίωμα να διεξάγει 
τις παραπάνω διαδικασίες ή μέρος αυτών απευθείας μέ¬ 
σω των υπηρεσιώντης Γενικής Γραμματείας Έρευνας και 
Τ εχνολογίας, η οποία είναι και ο υπεύθυνος φορέας για τη 


συνολική διαχείριση του διακρατικού προγράμματος συ¬ 
νεργασίας με την Ισπανία. 

Όλες οι διαδικασίες που συνδέονται με τα εγκριθέντα 
έργα στο πλαίσιο του παρόντος Πρωτοκόλλου για την Ι¬ 
σπανική πλευρά θα συντονίζονται από το Υπουργείο Εξω¬ 
τερικών, Γενική Υποδιεύθυνση Διεθνών Επιστημονικών 
Σχέσεων. 

Οι Έλληνες επιστημονικοί υπεύθυνοι θα πρέπει να υπο¬ 
βάλλουν κάθε έτος αναλυτική έκθεση με περιεχόμενο την 
κοινή εργασία που υλοποιήθηκε στο πλαίσιο του έργου 
κατά τη διάρκεια του έτους και οικονομική έκθεση σχετι¬ 
κά με την χρησιμοποίηση της επιχορήγησης που δόθηκε 
από την αρμόδια υπηρεσία. Με την ολοκλήρωση του έρ¬ 
γου θα πρέπει να υποβάλλεται τελική έκθεση με τα απο¬ 
τελέσματα που επιτεύχθησαν. 

Οι επιστημονικοί υπεύθυνοι από την Ισπανική πλευρά 
θα πρέπει να ενημερώνουντο Υπουργείο Εξωτερικών, Γε¬ 
νική Υποδιεύθυνση Διεθνών Επιστημονικών Σχέσεων σχε¬ 
τικά με την πρόοδο του έργου σε διάστημα ενός μηνάς με¬ 
τά την επίσκεψη και τριών μηνών μετά την ολοκλήρωση 
του έργου. 

Η χρήση των αποτελεσμάτων κάθε έργου θα αποφασί- 
ζεται από κοινού από τους δύο συνεργαζόμενους φορείς. 

3. Οικονομικοί όροι 

Το κόστος μετακίνησης μεταξύ των δύο χωρών θα κα¬ 
λύπτεται από την αποστέλλουσα χώρα. 

Η φιλοξενούσα χώρα θα καλύπτειτις παρακάτω δαπάνες: 
Στην Ελλάδα 

α. επισκέψεις μικρής χρονικής διάρκειας μέχρι 15 ημέ¬ 
ρες, 20.000 δραχμές ημερησίως 
β. επισκέψεις μεγάλης χρονικής διάρκειας (16 ημέρες 
έως 3 μήνες), 310.000 δραχμές, μηνιαία αποζημίωση. 
Στην Ισπανία 

α. επισκέψεις μικρής χρονικής διάρκειας μέχρι 15 ημέ¬ 
ρες, 13.000 πεσέτες ημερησίως 
β. επισκέψεις μεγάλης χρονικής διάρκειας (16 ημέρες 
έως 3 μήνες), 200.000 πεσέτες μηνιαία αποζημίωση. 

Κατά τη διάρκεια του Διετούς Προγράμματος εγκρίνο- 
νται έως 4 μετακινήσεις και 8 εβδομάδες ανά έργο, ανά¬ 
λογα με τον διαθέσιμο προϋπολογισμό. Επίσης, συνιστά- 
ται η ισόρροπη κατανομή των μετακινήσεων στα δύο έτη 
του Προγράμματος. 

Οι δαπάνες των κοινών ερευνητικών έργων θα καλύ¬ 
πτονται από τους συνεργαζόμενους φορείς, καθένας από 
τους οποίους θα καλύπτει το κόστος της έρευνας που γί¬ 
νεται στη χώρα του. 

Επιπλέον, η Ελληνική πλευρά θα χρηματοδοτεί σε ορι¬ 
σμένα έργα, αναλώσιμα, εξοπλισμό και δημοσιεύσεις μέ- 
χριποσού 1.200.000 δρχ, ανά έργο και υποτροφίες για νέ¬ 
ους ερευνητές μέχρι 1.000.000. δρχ. ανά έργο. 

Οι δύο πλευρές συμφώνησαν ότι η αποστέλλουσα χώ¬ 
ρα αναλαμβάνει την υγειονομική ασφάλιση σε επείγοντα 
περιστατικά των ερευνητών της, στην οποία περιλαμβά¬ 
νεται ιατρική φροντίδα. 

Οι αρμόδιοι φορείςτης διαχείρισης του Προγράμματος 
της Ελληνο - Ισπανικής Διακρατικής Συνεργασίας είναι οι 
παρακάτω: 

Στην Ελλάδα: 

Υπουργείο Ανάπτυξης 

Γ ενική Γ ραμματεία Έρευνας και Τεχνολογίας 
Λεωφόρος Μεσογείων 14 -18, Τ.Θ.1463, 11510 Αθήνα 
Τηλ. 301 - 7752222, Ϊ3Χ 301 - 7714153 
θ-πιαΝ: ρίθίΐαίρειΙ.ρΓή 35ρί@95ΐ1.9ΐ· 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στην Ισπανία 
ΜίηίεΙιγ οΐ ΡοΓθίρπ ΑΓίαίτε 

ΟθπθγηΙ δυόάίΓθσΙίοη οί ΙηΐΘΓηαΙίοπαΙ δσίθηΐίίίο ΒθΙαΙίοηβ 
ΑΙοοΓιβ, 3 - 28010 Μαόιΐά 
ΤθΙ . 3491 - 37992999, ίαχ.: 34911 - 5318208 
Τα προβλεπόμενα στο παρόν Πρόγραμμα Διακρατικής 
Συνεργασίας τίθενται σε ισχύ με την υπογραφή του Πρω¬ 
τοκόλλου και από τα δύο μέρη και παραμένουν σε ισχύ μέ- 
χριτην υπογραφή του επόμενου Πρωτοκόλλου. 

IV. Ημερομηνία και τόπος διεξαγωγής της 8ης Συνόδου 
της Μικτής Επιτροπής. 

Τα μέρη συμφώνησαν να πραγματοποιήσουν την 8η συ¬ 
νάντηση της Μικτής Επιτροπής στη Μαδρίτη το πρώτο τέ¬ 
ταρτο του 2002. Η ακριβής ημερομηνία θα καθορισθεί α¬ 
πό τους αρμόδιους φορείς. 

Υπεγράφη στην Αθήνα στις 14 Δεκεμβρίου του 1999 σε 
δύο αντίγραφα εξίσου έγκυρα, στην Ελληνική και Ισπανι¬ 
κή γλώσσα. 

ΓΙΑ ΤΗΝ ΑΝΤΙΠΡΟΣΩΠΕΙΑ ΤΗΣ ΓΙΑ ΤΗΝ ΑΝΤΙΠΡΟΣΩΠΕΙΑ 

ΕΛΛΗΝΙΚΗΣ ΔΗΜΟΚΡΑΤΙΑΣ ΤΗΣ ΙΣΠΑΝΙΑΣ 

Ο ΓΕΝΙΚΟΣ ΓΡΑΜΜΑΤΕΑΣ 0 ΓΕΝΙΚΟΣ ΔΙΕΥΘΥΝΤΗΣ 

ΕΡΕΥΝΑΣ ΚΑΙ ΤΕΧΝΟΛΟΓΙΑΣ ΤΟΥ ΤΟΜΕΑ 

ΕΠΙΣΤΗΜΟΝΙΚΩΝ 
ΣΧΕΣΕΩΝ ΤΟΥ 
ΥΠΟΥΡΓΕΙΟΥ ΕΞΩΤΕΡΙΚΩΝ 
ΚΑΘΗΓΗΤΗΣ ϋθΑΝ ΜΑΝΘΕΙ 

ΑΘΑΝΑΣΙΟΣ ΤΣΑΥΤΑΡΗΣ 5ΑΙΑ3 


ΠΑΡΑΡΤΗΜΑ I 
ΕΛΛΗΝΙΚΗ ΑΝΤΙΠΡΟΣΩΠΕΙΑ 

Καθ. Αθανάσιος Τ σαυτάρης Γ ενικός Γ ραμματέας 

Έρευνας & Τεχνολογίας 

Δρ. Ευστράτιος Καραμπατέας Διευθυντής Διεύθυνσης 

Διεθνούς Ε&Τ Συνεργασίας 

Δρ. Αγνή Σπηλιώτη Προϊστάμενη του Τμήματος 

Διακρατικών Σχέσεων 

Κα Αγγελική Φέτση Συντονίστρια του 

Προγράμματος Ε&Τ 
Συνεργασίας με την Ισπανία 

ΙΣΠΑΝΙΚΗ ΑΝΤΙΠΡΟΣΩΠΕΙΑ 

Κος ϋυεπ ΜεπυεΙ 5ΑΙΑ5 Διευθυντής του τομέα 

Διεθνών Επιστημονικών Σχέ¬ 
σεων, Υπουργείο Εξωτερικών 

Κος ΟΙΘ93ΠΟ Ρ. ΜΑΕ5ΤΠΟ Σύμβουλος Εκπαίδευσης της 

Ισπανικής Πρεσβείας 

Κα Απε ΘΙΕΖ Προϊστάμενη της Υπηρεσίας 

Διεθνών Επιστημονικών Σχέ¬ 
σεων, Υπουργείο Εξωτερικών 

Κος ΟοπΓδάο ΡΑδΟυΑί Καθ. Ερευνών, Ισπανικό 

Συμβούλιο Επιστημονικής 
Έρευνας 

Κα Μ3πυεΐ3 ΒΟΘΟδ Προϊστάμενη της Υπηρεσίας 

Διεθνών Επιστημονικών 
Σχέσεων, Υπουργείο Γεωργίας 

Κα ΑγβοθΝ ΙΝΡΙΕδΤΑ Συντονίστρια, Γ ραφείο 

Επιστήμης και Τεχνολογίας 


( 4 ) 

ΠΡΑΞΗ ΣΥΜΒΟΥΛΙΟΥ ΝΟΜΙΣΜΑΤΙΚΗΣ ΠΟΛΙΤΙΚΗΣ 
Αριθμ. 36/28.6.2000 

α) Μείωση των βασικών επιτοκίων της Τράπεζας της Ελ¬ 
λάδος, β) Κατάργηση του δεύτερου κλιμακίου της πά¬ 
γιας διευκόλυνσης αποδοχής καταθέσεων των πιστω¬ 
τικών ιδρυμάτων από την Τράπεζα της Ελλάδος. 

ΤΡΑΠΕΖΑ ΤΗΣ ΕΛΛΑΔΟΣ 
ΤΟ ΣΥΜΒΟΥΛΙΟ ΝΟΜΙΣΜΑΤΙΚΗΣ ΠΟΛΙΤΙΚΗΣ 

Αφού έλαβε υπόψη: 

α) το Άρθρο 35Α του Καταστατικού της Τράπεζας της 
Ελλάδος, 

β) την Πράξη ΣΝΠ 32/7.3.2000, Κεφ. II, παράγρ. Α και Β, 
που αφορά τις πάγιες διευκολύνσεις της Τράπεζας της 
Ελλάδος προς τα πιστωτικά ιδρύματα, 

γ) την απόφαση του Συμβουλίου της Ευρωπαϊκής Ένω¬ 
σης για την πλήρη ένταξη της Ελλάδος στην ΟΝΕ την 1η 
Ιανουάριου 2001 και τη συνεπαγόμενη σύγκλιση των επι¬ 
τοκίων στην αγορά χρήματος προς τα αντίστοιχα επιτόκια 
της ζώνης του ευρώ, 

δ) τα τελευταία στοιχεία και εκτιμήσεις για την εξέλιξη του 
Δείκτη Τιμών Καταναλωτή και ιδιαίτερα τις ευνοϊκές προο¬ 
πτικές για την πορεία του πυρήνα του πληθωρισμού και 

ε) τη σκοπιμότητα προσαρμογής της πάγιας διευκόλυν¬ 
σης αποδοχής καταθέσεων των πιστωτικών ιδρυμάτων α¬ 
πό την Τράπεζα της Ελλάδος προς την αντίστοιχη διευ¬ 
κόλυνση του Ευρωσυστήματος, αποφάσισε τα εξής: 

1. Το επιτόκιο οριακής χρηματοδότησης των πιστωτικών 
ιδρυμάτων από την Τ ράπεζα της Ελλάδος έναντι ενεχύρου 
τίτλωντου Ελληνικού Δημοσίου ορίζεται σε 9,00% ετησίως. 

2. α) Καταργείται το δεύτερο κλιμάκιο της πάγιας διευ¬ 
κόλυνσης αποδοχής καταθέσεων των πιστωτικών ιδρυ¬ 
μάτων από την Τράπεζα της Ελλάδος που προβλέπεται 
στην Πράξη ΣΝΠ 32/7.3.2000, Κεφ. II, παράγρ.Β, εδάφιο 
3β. Οι τοποθετήσεις στον ενιαίο λογαριασμό της πάγιας 
διευκόλυνσης αποδοχής καταθέσεων δεν υπόκεινται σε 
ποσοτικό περιορισμό. 

β) Το επιτόκιο του ενιαίου λογαριασμού της πάγιας διευκό¬ 
λυνσης αποδοχής καταθέσεων των πιστωτικών ιδρυμάτων α¬ 
πό την Τ ράπεζα της Ελλάδος ορίζεται σε 7,25% ετησίως. 

Οι διατάξεις της παρούσας Πράξης ισχύουν από 29 Ι¬ 
ουνίου 2000 και εφεξής. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος 
ΛΟΥΚΑΣ ΠΑΠΑΔΗΜΟΣ 

Τα Μέλη 

Π. ΘΩΜΟΠΟΥΛΟΣ, Ν. ΓΚΑΡΓΚΑΝΑΣ 
Β. ΔΡΟΥΚΟΠΟΥΛΟΣ, Α. ΜΑΝΤΖΑΒΙΝΟΣ, 

Ν. ΠΑΛΑΙΟΚΡΑΣΣΑΣ 

Ακριβές αντίγραφο 

Αθήνα 28 Ιουνίου 2000 
Δ/νση Νομισματικής Πολιτικής 
και Τραπεζικών Εργασιών 
Ο Διευθυντής 

Π. ΚΥΡ ΙΑΚΟΠΟΥΛΟΣ _ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




